Държавен вестник, бр. 114, 2002 г., стр. 13

Б Р О Й  114
Д Ъ Р Ж А В Е Н   В Е С Т Н И К
С Т Р .  13
(2) За промените по ал. 1 комисията по чл. 3,
ал. 1 в срок до два месеца представя писмено
становище до генералния директор на НВМС.
(3) При установяване на пропуски комисия-
та дава писмени предписания за отстраняване-
то им и срокът по ал. 4 спира да тече.
(4) Генералният директор на НВМС в срок
до един месец от представяне на становището
по ал. 2 одобрява промените по чл. 10, ал. 1 или
прави мотивиран отказ.
(5) Отказът по ал. 4 подлежи на обжалване
по реда на Закона за административното про-
изводство.
Чл. 11. Промените по чл. 9 и 10 се вписват в
регистъра по чл. 5, ал. 1.
Раздел III
Условия за търговия на едро с ВМП
Чл. 12. Търговците на едро с ВМП, извън
случаите по чл. 157, ал. 3 от Правилника за при-
лагане на Закона за ветеринарномедицинската
дейност (ДВ, бр. 55 от 2000 г.), продават на:
1. други търговци на едро с ВМП;
2. производители на ВМП субстанции за
производство на ВМП;
3. ветеринарномедицински аптеки, клиники
и амбулатории.
Чл. 13. (1) Търговците на едро с ВМП водят
дневник, който съдържа:
1. дата на покупко-продажба на ВМП;
2. наименование на ВМП;
3. партиден номер и срок на годност на ВМП;
4. закупено и продадено количество на ВМП;
5. име и адрес на доставчика или купувача на
ВМП.
(2) Лицата по ал. 1 са длъжни веднъж го-
дишно да извършват проверка за установяване
на съответствието между наличните количест-
ва ВМП и описаните в документите, за което се
съставя протокол.
(3) Дневникът по ал. 1 се съхранява най-
малко три години от последното вписване и
при поискване се предоставя на контролните
органи.
(4) Лицата по ал. 1 спират продажбата и из-
теглят от пазара ВМП, показали отклонения в
качеството, безопасността и ефикасността.
(5) Търговците на едро съхраняват мостри
от всяка партида биопрепарати до изтичане на
срока им на годност и ги предоставят на конт-
ролните органи при поискване.
Чл. 14. (1) Собствениците на продуктивни
животни са длъжни да удостоверят на контрол-
ните органи при проверка произхода и основа-
нието за приложение на ВМП, които съдържат
субстанции с анаболно, антиинфекциозно, про-
тивопаразитно, противовъзпалително, хормо-
нално, наркотично или психотропно действие.
(2) Лицата по ал. 1 трябва да поддържат
документация, която се съхранява за срок три
години и съдържа:
1. дата на покупката;
2. име на продукта;
3. количество;
4. името и адреса на доставчика;
5. идентификационен номер на лекуваното
животно.
Чл. 15. (1) Минималната обща площ на
обекта за търговия на едро с ВМП е 50 кв.м с
височина най-малко 2,3 м.
(2) Обектите по ал. 1 трябва да разполагат
със следните помещения:
1. за работа с документация и нейното съх-
ранение.
2. за приемане и експедиция на ВМП;
3. за съхранение на ВМП;
4. санитарен възел.
(3) Помещенията по ал. 2, т. 3 се оборудват
с палети, стелажи или шкафове. Максималната
височина на стелажите, които не се обслужват
механизирано, е 2,3 м.
(4) Отделно се съхраняват:
1. психотропните и наркотичните ВМП;
2. термолабилните лекарствени и имуноло-
гични ВМП;
3. дезинфекционните, дезинсекционните, де-
ратизационните, девастационните средства;
4. леснозапалимите, горимите силно дейст-
ващи, отровните ВМП;
5. ветеринарномедицинските препарати,
показали несъответствия с изискванията за
качеството, с изтекъл срок на годност, с пов-
редени първични или вторични опаковки, бло-
кирани от продажба и предназначени за връ-
щане на производителя, друг търговец или
унищожаване.
(5) Ветеринарномедицинските препарати
по ал. 4, т. 1 се съхраняват в помещение, снаб-
дено със:
1. метална врата или врата с метална ролет-
ка или решетка;
2. прозорци с метална ролетка или решетка;
3. сигналноохранителна техника.
(6) Ветеринарномедицинските препарати по
ал. 4, т. 2 се съхраняват в хладилници или хла-
дилни камери, които осигуряват температури
от 2 до 8 °С или температури съгласно посоче-
ните от производителя или Европейската фар-
макопея изисквания.
(7) Ветеринарномедицинските препарати по
ал. 4, т. 4 се съхраняват в отделно помещение
или шкаф при спазване на противопожарните
изисквания.
Чл. 16. (1) Изисквания за помещенията по
чл. 15, ал. 2, т. 2, 3 и 4:
1. стените и подът са с гладко покритие, което
позволява влажно почистване и дезинфекция;
2. разполагат с водопровод, канализация,
електрическа инсталация, вентилационна и
отоплителна система.
(2) Управителят на обекта за търговия на
едро изготвя инструкции за:
1. почистване и дезинфекция;
2. унищожаване на насекоми и гризачи.